**Z A P I S N I K**

sa 15. sjednice Općinskog vijeća Općine Tompojevci, održane u prostorijama Općine Tompojevci, A.G. Matoša 9, Tompojevci, dana 15. ožujka 2023. godine s početkom u 13,30 sati.

**Sjednici su nazočni članovi Općinskog vijeća Općine Tompojevci**

1. Ivan Štefanac - predsjednik Općinskog vijeća
2. Ivana Tomaš
3. Mijo Horvatović
4. Zlatko Potočki
5. Branislav Mišljenović
6. Antun Lukić,
7. Mihael Sabadoš,
8. Robert Mesaroš
9. Tomislav Panenić
10. Dejan Ljikar

**Osim članova Općinskog vijeća, sjednici su nazočni:**

1. Milan Grubač – Općinski načelnik
2. Slavko Ždinjak - zamjenik općinskog načelnika iz reda pripadnika rusinske nacionalne manjine
3. Kata Cvitković - pročelnica JUO
4. Andrea Horvatović – komunalni i poljoprivredni redar

Predsjednik Općinskog vijeća (dalje u tekstu: Predsjednik) pozdravlja nazočne, utvrđuje da postoji kvorum za održavanje sjednice (nazočno 10 vijećnika od 10 vijećnika) i da se mogu donositi pravovaljane odluke.

Predsjednik daje dnevni red na glasanje, te konstatira da je sa 10 glasova „ZA“, odnosno jednoglasno usvojen

**DNEVNI RED:**

1. Izvješće o radu Općinskog načelnika za period od 01. srpnja do 31. prosinca 2022. g.
2. Izvješće o provedbi Plana upravljanja imovinom u vlasništvu Općine Tompojevci za 2022. g.
3. Izvješće o izvršenju Plana djelovanja Općine Tompojevci u području prirodnih nepogoda za 2022.
4. Prijedlog Kodeksa ponašanja članova Općinskog vijeća Općine Tompojevci.

Prije prelaska na dnevni red Predsjednik je otvorio raspravu o zapisniku sa 14. sjednice Općinskog vijeća Općine Tompojevci, održane dana 21. prosinca 2022. Pita ima li primjedbi na zapisnik. Primjedbi na zapisnik nije bilo te je Općinsko vijeće jednoglasno s 10 glasova „ZA“ usvojilo Zapisnik.

**Točka 1.**

**Izvješće o radu Općinskog načelnika za period od 01. srpnja do 31. prosinca 2022. g.**

Predsjednik Općinskog vijeća daje riječ Općinskom načelniku Milanu Grubaču (izvjestitelju ove točke).

*Općinski načelnik* je upoznao članove vijeće sa sadržajem Izvješća o radu, te naglasio dobru komunikaciju sa udrugama i mještanima općine, jer uz sve nabrojane aktivnosti načelnika je bitno da mještani općine budu upoznati sa radom načelnika i da dobiju odgovor na sva postavljena pitanja.

Predsjednik otvara raspravu.

Obzirom da se nitko nije javio za riječ, Predsjednik zatvara raspravu i daje Izvješće o radu Općinskog načelnika za period od 01. srpnja do 31. prosinca 2022. g.na glasanje, te konstatira da je **sa 10 glasova „ZA“, bez glasa „PROTIV“, i bez glasa „SUZDRŽAN“ Izvješće jednoglasno usvojeno.**

**Točka 2.**

**Izvješće o provedbi Plana upravljanja imovinom u vlasništvu**

**Općine Tompojevci za 2022.**

Predsjednik Općinskog vijeća daje riječ Općinskom načelniku Milanu Grubaču (izvjestitelju ove točke).

Općinski načelnik je upoznao članove vijeće sa sadržajem Izvješća, te naglasio kako je imao nekoliko upita od strane građana za kupovinom nekih nekretnina (većinom se to odnosi na ošasnu imovinu). Rečeno im je da upute pismo namjere ili zahtjev za kupovinu, kako bismo onda mi izvršili procjenu, skinuli teret sa tih nekretnina i objavili javni poziv.

Predsjednik otvara raspravu.

Obzirom da se nitko nije javio za riječ, Predsjednik zatvara raspravu i daje Izvješće o provedbi Plana upravljanja imovinom u vlasništvu Općine Tompojevci za 2022**.** na glasanje, te konstatira da je **sa 10 glasova „ZA“, bez glasa „PROTIV“, i bez glasa „SUZDRŽAN“ Izvješće jednoglasno usvojeno.**

**Točka 3.**

**Izvješće o izvršenju Plana djelovanja Općine Tompojevci**

**u području prirodnih nepogoda za 2022.**

Predsjednik Općinskog vijeća daje riječ Općinskom načelniku Milanu Grubaču (izvjestitelju ove točke).

Općinski načelnik je upoznao članove vijeće sa sadržajem Izvješća, te naglasio kako je u 2022. godini bila proglašena jedino prirodna nepogoda od suše. Naše Povjerenstvo za procjenu šteta od prirodnih nepogoda na terenu je utvrdilo koje kulture su stradale i u kojem postotku. Zaprimljeno je ukupno 122 prijave, izvršena procjena štete i upućena nadležnim tijelima na daljnje postupanje.

Predsjednik otvara raspravu.

Obzirom da se nitko nije javio za riječ, Predsjednik zatvara raspravu i daje Izvješće o izvršenju Plana djelovanja Općine Tompojevci u području prirodnih nepogoda za 2022. na glasanje, te konstatira da je **sa 10 glasova „ZA“, bez glasa „PROTIV“, i bez glasa „SUZDRŽAN“ Izvješće jednoglasno usvojeno.**

**Točka 4.**

**Prijedlog Kodeksa ponašanja članova Općinskog vijeća Općine Tompojevci**

Predsjednik Općinskog vijeća daje riječ pročelnici JUO Kati Cvitković (izvjestiteljici ove točke).

Kata Cvitković je izvijestila vijećnike da je na temelju članka 4. stavka 1. Zakona o sprječavanju sukoba interesa (NN br. 143/21) Općinskog vijeća Općina Tompojevci na svojoj sjednici održanoj 31.03.2022. godine usvojilo Etički kodeks ponašanja političkih dužnosnika (prijedlog izradila HZO), te da je nakon nadzora, Ministarstvo pravosuđa i uprave utvrdilo određene nepravilnosti i nedostatke, te je uputilo svim jedinicama lokalne i područne (regionalne) samouprave uputu i smjernice za izradu kodeksa ponašanja članova predstavničkih tijela, odnosno uklanjanje uočenih nepravilnosti s ciljem osiguranja pravilne primjene članka 4. Zakona o sprječavanju sukoba interesa (pojašnjen novi prijedlog Kodeksa).

Predsjednik otvara raspravu.

Tomislav Panenić postavlja pitanje hoće li se etički kodeks iz 2022. godine poništiti.

Kata Cvitković odgovara da je člankom 22. novog prijedloga Kodeksa propisano da danom stupanja na snagu ovog Kodeksa prestaje važiti Etički kodeks iz 2022. godine, a samim tim prestaje i mandat imenovanim članovima Etičkog odbora i Vijeća časti.

Predsjednik zatvara raspravu i daje Prijedlog Kodeksa ponašanja članova Općinskog vijeća Općine Tompojevci na glasanje, te konstatira da je **sa 10 glasova „ZA“, bez glasa „PROTIV“, i bez glasa „SUZDRŽAN“ prijedlog jednoglasno usvojen.**

PITANJA I PRIJEDLOZI:

Nakon što je iscrpljen dnevni red, predsjednik Općinskog vijeća poziva nazočne na postavljanje pitanja.

Zlatko Potočki – govori o potrebi ravnanja bankina uz cestu (spoj ulice Zlatka Batakovića i 204. brigade u Mikluševcima), bankine su više od ceste, pa kad pada kiša cesta je puna blata, isto tako u ulici kod nogometnog igrališta traktori nanesu puno blata na cestu (upozorio Kolbas), a trebalo bi se posjeći i granje uz trafo stanicu na izlasku iz Mikluševaca prema Sotinu, jer zaklanja pogled.

Tomislav Panenić, također govori o problemima u Berku (smeće uz cestu na ulasku u Berak s Oroličke strane, kod nogometnog igrališta još uvijek ima ostataka od svinjokolje). Na kraju, iako je nekad kritičan oko proaktivnosti komunalne redarice, sada je pohvaljuje na poduzetim aktivnostima u vezi predmeta u kojem je i on sudjelovao.

Općinski načelnik kaže da će komunalni redar izaći na teren i utvrditi stanje, te poduzeti mjere da se sve navedeno i ukloni, a što se tiče iznošenja blata na cestu, treba se počinitelja prijaviti komunalnom redaru, a znamo da to rijetko tko hoće, odnosno želi.

Mijo Horvatović je prije dva tjedna vidio štok i vrata u kanalu između Čakovaca i Berka, ne zna da li se to tamo još uvijek nalazi.

Općinski načelnik kaže da se svašta moglo naći na terenu, pa tako i madraca, Tomislav će s našim terenskim vozilom obići teren, pa ukoliko nešto vidi, pokupiti će i odvesti u reciklažno dvorište.

Sjednica završila u 14,05 sati

KLASA: 021-05/21-01/15

URBROJ: 2196-26-02-23-28

Zapisnik vodila PREDSJEDNIK OPĆINSKOG VIJEĆA

Kata Cvitković Ivan Štefanac